钦定古今图书集成/明伦汇编/氏族典/第217卷 > 《廖用贤尚友录》 > 罗必元
## 钦定古今图书集成/明伦汇编/氏族典/第217卷 > 《廖用贤尚友录》 > 罗必元

按《宋史罗必元传》：“必元，字亨父，隆兴进贤人。嘉定十
年进士，调咸宁尉，抚州司法参军，崇仁丞，调福州观
察推官。有势家李遇夺民荔支园，必元直之，遇为言
官，以私憾罢之，知馀干县，淳祐中，通判赣州。贾似道
总领京湖，克剥至甚，必元上疏以为蠹国脉，伤民命，
似道衔之，改知汀州，为御史丁大全按去。后起干行”
在粮料院。度宗即位，以直宝章阁兼宗学博士致仕，
卒，年九十一。必元学有渊源，见理甚明，风节甚高，乡
人尊慕之。

===罗守成===按《万姓统谱》：“守成绍定中，知廉州。爱民礼士，百废修
举。筑城垒，创贡阐，赈贫乏，施药剂，力可到处，靡不为
之。郡人立祠祀焉。”